Document ID: /roh_data/filtered/Billingualer_Corpus_interleaved-de-rm.jsonl.gz/1882

This is a text translated from German to Rumantsch Grischun.
Bemerkungen zum manchmal fruchtlosen Hinweis auf sinkende Geburtenzahlen

von Claudio Lardi, Regierungspräsident

Wiederholt habe ich in meiner Amtszeit auf die Entwicklung der Geburtenzahlen im Kanton Graubünden hingewiesen. Dies habe ich in der Überzeugung getan, dass der Trend mit sinkenden Geburtenzahlen erhebliche Auswirkungen für unsere Gesellschaft und Wirtschaft haben wird. Manchmal fühlte ich mich allerdings mit meinen gut gemeinten aber ungünstigen Neuigkeiten in einer Lage, die jener eines Meteorologen gleicht.

Der Meteorologe macht das Wetter nicht. Er sammelt Daten, analysiert die Wetterlage und fertigt eine Prognose an. Über einen Wetterdienst informiert er beispielsweise, dass ein robustes Tief kalte und feuchte Luft gegen unser Land führt. Die Prognose für den Folgetag kann am Vormittag einsetzenden ergiebigen Schneefall bis ins Mittelland vorsehen. Aber eben: Risikofreudige Verkehrsteilnehmer begeben sich, Prognose hin oder her, mit Sommerausrüstung und der häufig unbegründeten Hoffnung auf die Strasse, es werde schon nicht so schlimm wie vorhergesagt.

Einem ähnlichen methodischen Ansatz wie der Meteorologe folgt das Erziehungsdepartement, indem es Daten zu Geburtenzahlen sammelt und analysiert. Es informiert die Öffentlichkeit mit einem jährlich aktualisierten Kurzbericht des Departementssekretariats zu den Geburtenzahlen unter

www.ekud.gr.ch

.

Die Geburtenzahlen sind von 2433 Kindern im Jahr 1992 auf 2011 Kinder im Jahr 2000 gesunken und stehen im Jahr 2009 bei 1619 Kindern.

In den letzten Jahren weist Graubünden auch einen negativen Migrationssaldo bei Kindern bis zur sechsten Klasse auf. Es ziehen bis zur sechsten Klasse im Vergleich zur Geburtenzahl eines Jahrgangs mehr Kinder samt ihren Eltern aus dem Kanton weg als zu.

Das aufbereitete Zahlenmaterial zu den Geburtenzahlen und die Trendlinien haben in einigen Entscheidungsprozessen als Entscheidungshilfe gedient. So haben einzelne Gemeinden geplante Schulbauprojekte neu überprüft und teilweise mit Nachbargemeinden pädagogisch und wirtschaftlich vorteilhaftere Lösungen realisiert. Im Mittelschulbereich konnte die Regierung das Projekt für die Sanierung und Erweiterung der Bündner Kantonsschule redimensionieren. Im Berufsbildungsbereich verzichtete Graubünden im Wissen um den signifikant negativen Migrationssaldo für den Jahrgang 1992 auf Sonderprogramme gegen einen landesweit prognostizierten Lehrstellenmangel im Jahr 2008.

Es gibt aber auch Beispiele, in welchen in der politischen Ausmarchung letztlich andere Argumente grösseres Gewicht hatten. So hatte der Grosse Rat, auch mit Blick auf die Prognosen zu sinkenden Schülerzahlen, die Finanzierung der Volksschule mit der vom Volk abgelehnten Bündner NFA ändern wollen, um die Gemeinden zu stärken. Ein Lastenausgleichssystem sollte das System mit Pauschalbeiträgen, die an die sinkenden Schülerzahlen gekoppelt sind, ablösen.

Während meiner Tätigkeit in der Regierung lag mir die Berufsbildung besonders am Herzen. Und gerade im Zusammenhang mit der Rekrutierung des Nachwuchses an Berufsleuten bereiten mir die sinkenden Geburtenzahlen für die Jahrgänge nach 2000 unter bildungs- und wirtschaftspolitischen Aspekten Sorge. Sofern nämlich die Aufnahmezahlen an den Mittelschulen mit rund 650 Jugendlichen pro Jahr stabil bleiben, trifft der Rückgang der Geburtenzahlen primär die Berufsbildung. Ein solches Szenario hätte gravierende Auswirkungen für die Bündner Wirtschaft. Selbst eine sehr gute Integration der mit uns lebenden ausländischen Jugendlichen könnte diese Auswirkungen bloss teilweise abfedern. Warten und hoffen, es werde dann schon nicht so schlimm, ist für Hartgesottene und Risikofreudige. Und im Zusammenhang mit meiner Sorge um die Berufsbildung denke ich eben manchmal an die Prognose des Meteorologen.

Die Oktobersession des Grossen Rates bot Gelegenheit, die Entwicklung der Geburtenzahlen in Graubünden zu streifen. Es lässt hoffen und spricht für unser Parlament, wenn es im Rahmen der Gesamtwürdigung diese Zahlen bei anstehenden bildungs-, gesellschafts- und wirtschaftspolitischen Weichenstellungen beachtet.

03.12.2010
Remartgas davart l'infurmaziun mintgatant vana ch'ils dumbers da naschientschas sa reduceschan

da Claudio Lardi, president da la regenza

Durant mes temp d'uffizi hai jau rendì attent repetidamain al svilup dals dumbers da naschientschas en il chantun Grischun. Quai hai jau fatg cun la persvasiun che la tendenza da la reducziun dals dumbers da naschientschas ha consequenzas considerablas per nossa societad e per nossa economia. Cun mias novitads bainmanegiadas, ma disfavuraivlas sun jau mintgatant ma sentì in pau en la situaziun d'in meteorolog.

Il meteorolog na fa betg l'aura. El rimna las datas, analisescha la situaziun da l'aura e fa ina prognosa. Tras in servetsch meteorologic infurmescha el per exempel ch'ina pressiun bassa robusta maina aria fraida ed umida vers noss pajais. Per il di suenter po el prognostitgar ch'i cumenza l'avantmezdi a naiver fermamain fin giu la Bassa. Dentant prognosa vi u nà: tschertas manischunzas e tscherts manischunzs, pronts da surpigliar ristgas, sa rendan sin via cun l'equipament da stad e cun la speranza savens nunmotivada ch'i na vegnia bain betg uschè nausch sco prognostitgà.

Ina metodica sumeglianta sco il meteorolog applitgescha il departament d'educaziun, cur ch'el rimna ed analisescha las datas davart ils dumbers da naschientschas. En in rapport curt che vegn edì dal secretariat dal departament ed actualisà mintg'onn infurmescha el la publicitad davart ils dumbers da naschientschas sut

www.ekud.gr.ch

.

Ils dumbers da naschientschas èn sa reducids da 2433 uffants l'onn 1992 a 2011 uffants l'onn 2000. L'onn 2009 èn naschids 1619 uffants.

Ils ultims onns ha il Grischun er in saldo da migraziun negativ tar ils uffants fin a la 6. classa. En cumparegliaziun cun il dumber da naschientschas d'ina annada van – fin a la 6. classa – dapli uffants cun lur geniturs davent dal chantun che quai ch'i vegnan en il chantun.

Las cifras elavuradas davart ils dumbers da naschientschas ed er las lingias da tendenza èn stadas in agid da decisiun en inqual process da decisiun. Uschia han singulas vischnancas examinà anc ina giada lur projects e lur plans da chasas da scola ed han per part realisà – ensemen cun vischnancas vischinas – soluziuns pli cunvegnentas ord vista pedagogica ed economica. En il sectur da las scolas medias ha la regenza pudì redimensiunar il project per la sanaziun e per l'engrondiment da la scola chantunala grischuna. En il sectur da la furmaziun professiunala ha il Grischun – bain savend che l'annada 1992 ha in saldo da migraziun zunt negativ – renunzià a programs spezials cunter ina mancanza da plazzas d'emprendissadi ch'era vegnida prognostitgada per l'onn 2008 en l'entira Svizra.

I dat dentant er exempels, nua che auters arguments han la finala gì dapli pais en la discussiun politica. Uschia ha il cussegl grond – er en vista a las prognosas da la reducziun dals dumbers da scolaras e da scolars – vulì rinforzar las vischnancas cun midar la finanziaziun da la scola populara cun agid da la NGF grischuna, ch'il pievel ha dentant refusà. In sistem da gulivaziun da las grevezzas dueva remplazzar il sistem da contribuziuns pauschalas ch'èn colliadas cun ils dumbers diminuints da scolaras e da scolars.

Durant mia activitad en la regenza è la furmaziun professiunala ma stada spezialmain a cor. E gist en connex cun la recrutaziun da la generaziun giuvna a glieud da professiun ma fan ils dumbers da naschientschas diminuints per las annadas suenter l'onn 2000 quitads ord vista da la furmaziun e da l'economia. Sch'ils dumbers d'admissiun a las scolas medias restan numnadamain stabils tar var 650 giuvenils per onn, tanghescha la reducziun dals dumbers da naschientschas en emprima lingia la furmaziun professiunala. In tal scenari avess consequenzas gravantas per l'economia grischuna. Er ina integraziun fitg buna dals giuvenils esters che vivan cun nus pudess minimisar mo per part questas consequenzas. Spetgar e sperar ch'i na vegnia bain betg uschè nausch, è insatge per glieud endirida ch'è pronta da surpigliar ristgas. Ed en connex cun mes quità per la furmaziun professiunala pens jau alura mintgatant a la prognosa dal meteorolog.

La sessiun d'october dal cussegl grond ha dà la chaschun da tematisar il svilup dals dumbers da naschientschas en il Grischun. Quai lascha sperar e pleda per noss parlament, sch'el resguarda – en il rom da l'appreziaziun generala – questas cifras a chaschun da las proximas decisiuns da la politica da furmaziun e da la politica sociala ed economica.

03.12.2010